
NR.   3014 / 01.07.2026 

PROCES- VERBAL
 încheiat în ședintă ordinară lucru 
		la data de 30.06.2026 
   
	 Această ședință ordinară de lucru  a Consiliului local Bilciurești a fost convocată de primarul comunei Bilciurești, doamna Stoican Adina, prin Dispoziția nr. 157/23.06.2026 .
	Ședința de astăzi se desfășoară în conformitate cu prevederile H.C.L. Bilciurești nr. 7/31.03.2021 privind aprobarea statutului u.a.t. Bilciurești, precum și Regulamentul de organizare și funcționare al Consiliului local al comunei Bilciurești.  
	La începutul ședinței ordinare de lucru ,   s-a făcut prezența nominală a consilierilor locali, constatându-se că din 11 consilieri locali în funcție  sunt prezenți 11 consilieri prezenți. 
           Se constată de către secretarul general că  sunt îndeplinite condițiile de cvorum pentru ca ședința să fie statutară conform legii, drept pentru care ședința își poate desfășura lucrările în conformitate cu dispozițiile Codului Administrativ adoptat prin O.U.G. nr. 57/2019.
          	La această ședință  participă Stoican Adina primar ,   Stanciu Violeta secretar general și Crăciun Sidonia consilier compartiment contabilitate . 
  	Propuneri pentru președintele de ședință. 
	Domnul Ghiță Costel   propune pe domnul Săraru Nicolae Claudiu  . 
            Nu au mai fost alte propuneri.  Se supune la vot propunerea făcută de domnul  Ghiță Costel  . Cu 9 voturi pentru a fost ales președinte de ședință domnul Săraru Nicolae Claudiu    ; nu a votat domnul Săraru Nicolae Claudiu   (persoană propusă) și domnul Țoțea Claudiu Ștefan ( lipsă din sala de ședințe). 
           Domnul Săraru Nicolae Claudiu  ,    președinte de ședință,  supune la vot proiectul ordinii de zi a ședinței de lucru. 
           Cu 10 voturi  pentru  a fost  aprobat proiectul ordinii de zi , nu a votat domnul Țoțea Claudiu Ștefan – lipsă din sala de ședințe. 
           Domnul Săraru Nicolae Claudiu  , președinte de ședință, supune la vot procesul verbal încheiat în ședința anterioară de lucru.
           Cu 10 voturi  pentru a fost aprobat procesul verbal încheiat în ședința anterioară de lucru, nu a votat domnul Țoțea Claudiu Ștefan – lipsă din sala de ședințe.   
           Domnul Săraru Nicolae Claudiu   ,  președinte de ședință propune dezbaterea PHCL nr. 23/ 22.06.2026 privind rectificarea Bugetului local de venituri și cheltuieli pe anul 2026 . 
           Doamna Crăciun Sidonia precizează că rectificarea bugetului local constă în validarea Dispozițiilor emise de primarul comunei Bilciurești nr. 146/15.05.2026 și 156/18.06.2026, precum  și suplimentarea cu 9 mii lei reprezentând subvenție pentru acordarea ajutorului pentru încălzirea locuinței și a suplimentului pentru energie alocate pentru consumul de combustibili solizi și/sau petrolieri având ca corespondent cheltuieli pentru ajutorul pentru încălzirea locuinței , în numerar. 
           Cu 11 voturi pentru (Alexandru Cornel, Burlacu Nicoleta Loredana, Săraru Nicolae Claudiu, Ghiță Costel, Năvrăpescu Doru,  Ghiță Alexandru Constantin, Chiru Gheorghe , Țoțea Claudiu Ștefan , Dinu Horia Ioan, Scripa Cătălin,  Damian Petru Răzvan)  ,    a fost aprobat   proiectul de hotărâre nr. 23/ 22.06.2026 privind rectificarea Bugetului local de venituri și cheltuieli pe anul 2026 ,  devenind H.C.L. nr.21.
	Domnul Năvrăpescu Doru  ,  președinte de ședință,  propune dezbaterea  PHCL nr. 24/ 26.06.2026 privind atribuirea în folosință gratuită dr. Bounegru Alina-Rebecca a unor spații din imobilul DISPENSAR UMAN situat în comuna Bilciurești, județul Dâmbovița. 
           Cu 11 voturi pentru (Alexandru Cornel, Burlacu Nicoleta Loredana, Săraru Nicolae Claudiu, Ghiță Costel, Năvrăpescu Doru,  Ghiță Alexandru Constantin, Chiru Gheorghe , Țoțea Claudiu Ștefan , Dinu Horia Ioan, Scripa Cătălin,  Damian Petru Răzvan)  ,    a fost aprobat   proiectul de hotărâre nr. PHCL nr. 24/ 26.06.2026 privind atribuirea în folosință gratuită dr. Bounegru Alina-Rebecca a unor spații din imobilul DISPENSAR UMAN situat în comuna Bilciurești, județul Dâmbovița ,  devenind H.C.L. nr.22  .      
            Domnul Săraru Nicolae Claudiu președinte de ședință propune trecerea la punctului 4- Analizare petiție formulată de MTC CONTRANS SRL înregistrată sub nr. 402/ 04.05.2026.
           În urma discuțiilor purtate pe marginea solicitării formulate de MTC CONTRANS SRL s-a concluzionat că au mai fost solicitări similare de la diverse persoane fizice  care dețin camioane iar după o analiză a terenurilor aflate în patrimoniul Consiliului local , nu s-au găsit terenuri pretabile pentru loc de parcare. Pe de altă parte , pe terenul  situat la limita cu u.a.t comuna Cojasca , având categoria de folosință neproductiv , este posibil să nu i se atribuie utilitatea de loc de parcare , fiind  afectat de liniile de înaltă tensiune . De asemenea , s-a pus în discuție și faptul că u.a.t. comuna Cojasca, vecina u.a.t.- ului nostru, care are înregistrate numeroase camioane , nu au pus la dispoziție terenuri sau parcări proprietarilor de camioane .
            De asemenea, doamna primar precizează  faptul că este bine să păstrezi toate terenurile , indiferent de natura acestora – islaz, teren neproductiv, locuri de joacă, etc, deoarece dacă optezi pentru o formă de înstrăinare sau folosință, este mai greu să achiziționezi teren ulterior  în caz de necesitate. De curând , s-a prezentat un reprezentant din partea  CARMISTIN SRL și a precizat că doresc să deschidă o fermă pentru pui, posibil să  le fie necesar acest teren . 
           În altă ordine de discuție, s-a supus la vot , petiția acestuia (în sensul în care se identifică teren sau pe terenul neproductiv să se demareze procedura de scoatere la licitație în vederea închirierii ) rezultând niciun vot pentru, 8 voturi împotrivă  ( Alexandru Cornel, Burlacu Nicoleta Loredana, Săraru Nicolae Claudiu, Ghiță Costel, Năvrăpescu Doru,  Ghiță Alexandru Constantin, Chiru Gheorghe , Scripa Cătălin)  și 3  abțineri ( Țoțea Claudiu Ștefan , Dinu Horia Ioan, Damian Petru Răzvan  ). 
            DIVERSE. 
          Domnul Săraru Nicolae Claudiu propune adoptarea unei hotărâri de consiliu de reducere/scutire a majorărilor și penalităților asupra impozitelor și taxelor locale. 
          După discuții pro și contra s-a concluzionat faptul că nu se impune adoptarea unei astfel de hotărâri deoarece nu s-ar respecta principiul echității față de ceilalți contribuabili care achită cu respectarea termenele de plată. 
          Într-adevăr s-au emis înștiințări de plată la toți contribuabilii care înregistrează creanțe fiscale ≥ cu 1500 lei atât pentru persoanele fizice cât și juridice, ulterior  se actualizează situația care va fi publică pe site-ul instituției. 





	 
	.
          Drept pentru care a fost declarată ședință închisă, de către președintele de ședință, la orele 14,40 



PREȘEDINTE DE ȘEDINȚĂ ,				                          SECRETAR GENERAL
CONSILIER LOCAL , SĂRARU NICOLAE CLAUDIU   			  U.A.T. COMUNA BILCIUREȘTI,
                                                                                                                STANCIU VIOLETA

